text: [{"text_idx": "#000001", "text": "Bak wate\u0300e\u0308 ka neudue\u0308k di Ace\u0300h, Habib Bugak Asyi jeue\u0308t keu inisiator Peusapat Pe\u0300ng (penggalangan dana) nibak ureue\u0308ng Ace\u0300h. 'Oh lheue\u0308h pe\u0300ng ka neupeusapat , Habib Bugak Asyi neuriwang lom u tanoh teumpatgeuh lahe\u0301 di Meukkah bak tho\u0302n 1809 masihi unto\u0302k geubloe\u0308 tanoh di seukita Seumeujid Masjidil Haram. Bloe\u0308-meubloe\u0308 tanoh wakeue\u0308f geungui pe\u0300ng umat an na geutamah ngo\u0308n pe\u0300ng droe\u0308geuh nyan lom."}, {"text_idx": "#000004", "text": "\u201cRumoh nyan (Baitul Asyi) peujeue\u0308t keu teumpat tinggai jameu'ah haji di Ace\u0300h nyang tro\u0302h u Meukkah unto\u0302k neupeubue\u0308t ibadah haji an seubagoe\u0308 teumpat tinggai ureue\u0308ng nyang teuka di Ace\u0300h nyang ka neudue\u0308k di Meukkah. Sangkira singo\u0308h keureuna na saboh sabab hingga h'ana le\u0301 ureue\u0308ng Ace\u0300h nyang jak e\u0301k haji u Meukkah, maka rumoh wakeue\u0308f neungui seubagoe\u0308 teumpat neudue\u0308k ureue\u0308ng meureunoe\u0308 beue\u0308t (santri atawa mahasiseuwa) Jawi.\u201d"}, {"text_idx": "#000006", "text": "Miseue\u0308 singo\u0308h h'ana le\u0301 cit aneuk beue\u0308t atawa mahasiseuwa jawi..\nmaka rumoh wakeue\u0308f nyan jeue\u0308t neucok munafa'at keu para aneuk beue\u0308t aseuli Meukkah."}, {"text_idx": "#000007", "text": "Meunyo\u0308 h'ana le\u0301 cit aneuk beue\u0308t Meukkah nyang ngui tanoh wakeue\u0308f, maka munafa'at rumoh ngo\u0308n tanoh nyan jeue\u0308t neucok an geungui keu maslahat Masjidil Haram.\""}, {"text_idx": "#000008", "text": "Ka na 200 tho\u0302n rumoh peuniyo\u0302h nyan teudo\u0308ng an tanoh nyan teujaga ngo\u0308n go\u0308t sampoe\u0308 'an uroe\u0308 nyoe\u0308."}, {"text_idx": "#000010", "text": "Pe\u0300ng geunantoe\u0308 nyan geungui lom ngo\u0308n geubloe\u0308 tanoh jio\u0302hjih seukita 500 me\u0300te\u0300 nibak Seumeujid Masjidil Haram. Seulae\u0301n geupeugo\u0308t rumoh peuniyo\u0302h, Baitul Asyi geupeukeumang lom jeue\u0308t keu sarana bisnis nyang ude\u0301p sabe\u0301."}, {"text_idx": "#000013", "text": "Lheue\u0308h nyan jinoe\u0308, Keurajeue\u0308n O\u0302seumaniyah ka h'ana le\u0301, ka meugantoe\u0308 ngo\u0308n nanggroe\u0308-nanggroe\u0308 baro\u0302. Meukkah jinoe\u0308 jitamo\u0308ng lam Keurajeue\u0308n Arab Sa'udi lom Ace\u0300h jeue\u0308t keu provinsi lam NKRI. Jameu'ah haji nyang teuka di Ace\u0300h ka h'an meuteumeung munafa'at le\u0301 bak tanoh wakeue\u0308f e\u0301ndatugeuh, sabab banduwa nanggroe\u0308 baro\u0302 nyan na ato\u0302ran nyang meubida teukaye\u0301t haji ngo\u0308n wakeue\u0308f."}, {"text_idx": "#000014", "text": "Bak tho\u0302n 2006 Pomeure\u0301ntah Arab Sa'udi ngo\u0308n Pomeure\u0301ntah E\u0301ndone\u0300siya baro\u0302 geumufakat teukaye\u0301t bhaih nyan, nyan keuh nyan baro\u0302 jameu'ah haji embarkasi Ace\u0300h meuteumeung lom hakgeuh.[]"}, {"text_idx": "#000017", "text": "Acheh Network adalah Platform media yang menyajikan Berita terkini, Sejarah, Budaya, Keagamaan, Traveling serta informasi dan tips lainnya.\nKami juga menerima kiriman artikel dari pembaca dengan menyertakan biodata diri dan melalui proses editing dari editor Acheh Network sebelum dipublikasikan."}]